Jonás Gutiérrez

Manuel Jonás Gutiérrez (s. 5. heinäkuuta 1983 Buenos Aires, Argentiina) on argentiinalainen jalkapalloilija, joka edustaa englantilaista Norwich Citya lainasopimuksella Newcastle Unitedista. 182 senttimetriä pitkän Gutiérrezin pelipaikka on laitalinkki.

Gutiérrez aloitti uransa kotimaassaan Vélez Sársfieldissä vuonna 2001. Hän voitti joukkueen kanssa Argentiinan pääsarjan kevätmestaruuden (Clausura) vuonna 2005, minkä jälkeen hän siirtyi Espanjaan Mallorcan joukkueeseen. Kesällä 2008 hän siirtyi Newcastleen, jonka kanssa hän teki viisivuotisen sopimuksen.

Argentiinan maajoukkueessa Gutiérrez pelasi ensimmäisen ottelunsa Ranskaa vastaan helmikuussa 2007.

Lähteet

Viitteet

Argentiinalaiset jalkapalloilijat